**DOHODA O ZRIADENÍ SPOLOČNÉHO ŠKOLSKÉHO OBVODU**

**uzatvorená v súlade § 8 ods. 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v platnom znení**

**Čl. I.**

# Účastníci dohody

**Obec Halič**

sídlo: Mieru 68/66, 985 11 Halič

štatutárny zástupca: Mgr. Alexander Udvardy IČO: 00316091

a

**Obec Mašková**

sídlo: Mašková 76, 985 11 Mašková štatutárny zástupca: Ing. Bronislava Brablecová - starostka obce IČO: 00316229

**Čl. II.**

# Predmet dohody

1. Obec Halič v zmysle § 6 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v platnom znení je zriaďovateľom Základnej školy s materskou školou Hany Ponickej, Družstevná 11, 985 11 Halič.

1. Obec Mašková nemá zriadenú základnú školu.

1. Účastníci dohody sa v súlade s § 8 ods. 2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov dohodli na zriadení spoločného školského obvodu s cieľom zabezpečenia plnenia povinnej školskej dochádzky.

**Čl. III.**

# Určenie spoločného školského obvodu

1. Účastníci dohody podľa Čl. II. sa dohodli na zriadení spoločného školského obvodu podľa VZN č. 4/2021 o určení školského obvodu Základnej školy s materskou školou Hany Ponickej v zriaďovateľskej pôsobnosti Obce Halič. Tento spoločný školský obvod sa zriaďuje pre žiakov počnúc 1. ročníkom školského roka 2021/2022.

1

1. Pre žiakov plniacich si povinnú školskú dochádzku v školskom roku 2021/2022 v 2. až 9. ročníku platí od tohto školského roku a nasledujúce na účely určenia spoločného školského obvodu aj naďalej škola, v ktorej boli prijatí na plnenie povinnej školskej dochádzky.

**Čl. IV.**

# Úhrada cestovných nákladov

Škola, v ktorej si v spoločnom školskom obvode bude žiak s trvalým pobytom v obci Mašková plniť povinnú školskú dochádzku, je v zmysle § 4aa ods. 3, písm. a) zákona č. 597/2003 Z. z. o financovaní základných škôl a školských zariadení v znení neskorších predpisov v platnom znení povinná uhradiť zákonnému zástupcovi žiaka cestovné náklady na dopravu žiaka z obce jeho trvalého pobytu do školy a späť vo výške najnižšieho žiackeho zľavneného cestovného v pravidelnej autobusovej doprave.

**Čl. V.**

# Prechodné ustanovenia

Zriadenie spoločného školského obvodu podľa tejto dohody podlieha schváleniu v obecnom zastupiteľstve účastníkov tejto dohody.

# Čl. VI Záverečné ustanovenia

1. Táto dohoda o zriadení spoločného školského obvodu nadobúda platnosť dňom podpísania oboma účastníkmi dohody a účinnosť nasledujúci deň po dni jej zverejnenia.
2. Všetky zmeny a dodatky k tejto dohode sa uskutočnia výlučne písomnou formou.
3. Táto dohoda je vyhotovená v troch rovnopisoch, z ktorých po jednom dostane Obec Halič a Obec Mašková a jeden bude uložený v Základnej škole s materskou školou Hany Ponickej.

V Haliči, dňa................. V Maškovej, dňa...............

..................................................... ...................................................... Mgr. Alexander Udvardy Ing. Bronislava Brablecová starosta obce Halič starostka obce Mašková